Viktoria Rebensburg

Viktoria Rebensburg (s. 4. lokakuuta 1989 Kreuth, Länsi-Saksa) on saksalainen alppihiihtäjä. Hän on olympiavoittaja, kaksinkertainen MM-mitalisti ja kolminkertainen suurpujottelun maailmancupin voittaja. Elokuussa 2020 Rebensburg ilmoitti lopettavansa uransa loukkaantumisten vuoksi.

 Arvokilpailut 

Rebensburg saavutti junioreiden MM-kilpailuissa kultaa supersuurpujottelussa, hopeaa suurpujottelussa ja pronssia syöksylaskussa Formigalissa 2008 sekä kultaa suurpujottelussa ja supersuurpujottelussa Garmisch-Partenkirchenissä 2009. Aikuisten arvokilpailuihin hän osallistui ensimmäisen kerran Åren MM-kilpailuissa 2007 sijoittuen suurpujottelussa kahdeksanneksi. Val d'Isèren MM-kilpailuissa 2009 hän oli suurpujottelussa yhdeksäs ja supersuurpujottelussa kymmenes.

Vancouverin olympialaisissa 2010 Rebensburg voitti kultaa suurpujottelussa 0,04 sekunnin erolla Tina Mazeen. Garmisch-Partenkirchenin MM-kilpailuissa 2011 hän oli suurpujottelussa viides. Schladmingin MM-kilpailuissa 2013 hän sijoittui supersuurpujottelussa kahdeksanneksi ja suurpujottelussa 11:nneksi.

Sotšin olympialaisissa 2014 Rebensburg saavutti pronssia suurpujottelussa.http://yle.fi/urheilu/maze_juhlii_toista_olympiavoittoaan__poutiainen_onnistui/7094826 Supersuurpujottelussa hän oli yhdeksäs ja syöksylaskussa viidestoista. Vailin / Beaver Creekin MM-kilpailuissa 2015 hän sai suurpujottelussa hopeaa sekä sijoittui supersuurpujottelussa viidenneksi ja syöksylaskussa kymmenenneksi. Sankt Moritzin MM-kilpailuissa 2017 hän sijoittui supersuurpujottelussa neljänneksi ja syöksylaskussa 11:nneksi.

Pyeongchangin olympialaisissa 2018 Rebensburg oli suurpujottelussa neljäs, syöksylaskussa yhdeksäs ja supersuurpujottelussa kymmenes. Åren MM-kilpailuissa 2019 hän voitti hopeaa suurpujottelussa, sijoittui supersuurpujottelussa neljänneksi ja syöksylaskussa yhdenneksitoista.

 Maailmancup 

Rebensburg osallistui ensimmäiseen maailmancup-kilpailuunsa 15. joulukuuta 2006. Ensimmäisen pistesijansa hän saavutti oltuaan kolmastoista Sierra Nevadan suurpujottelussa helmikuussa 2007. Kymmenen parhaan joukkoon hän sijoittui ensimmäisen kerran oltuaan seitsemäs Zwieselin suurpujottelussa 10. maaliskuuta 2007. Ensimmäisen palkintosijansa hän sai oltuaan toinen Cortina d'Ampezzon suurpujottelussa 24. tammikuuta 2010. Ensimmäisen maailmancupin osakilpailuvoittonsa Rebensburg saavutti Söldenin suurpujottelussa 23. lokakuuta 2010, toisen Zwieselin suurpujottelussa 6. helmikuuta 2011 ja kolmannen Špindlerův Mlýnin suurpujottelussa 11. maaliskuuta 2011. Seuraavalla kaudella hän voitti neljä suurpujottelun maailmancup-kilpailua sekä ensimmäisen supersuurpujottelun osakilpailunsa Schladmingissa 15. maaliskuuta 2012. Kaudella 2012–2013 hän voitti Åren suurpujottelun ja Cortina d'Ampezzon supersuurpujottelun.

Rebensburg voitti kaudella 2015–2016 Flachaun, Mariborin ja Sankt Moritzin suurpujottelut. Kaudella 2017–2018 hän voitti Söldenin, Killingtonin ja Plan de Coronesin suurpujottelut. Kaudella 2018–2019 hän voitti Soldeun supersuurpujottelun sekä kaudella 2019–2020 Lake Louisen supersuurpujottelun ja Garmisch-Partenkirchenin syöksylaskun.

Rebensburg voitti suurpujottelun maailmancupin kausilla 2010–2011, 2011–2012 ja 2017–2018, sijoittui toiseksi 2015–2016, kolmanneksi 2012–2013 sekä neljänneksi 2009–2010 ja 2018–2019. Supersuurpujottelun cupissa hän oli neljäs 2018–2019 ja viides 2015–2016. Maailmancupin kokonaiskilpailussa hän sijoittui kolmanneksi kausilla 2015–2016 ja 2017–2018, neljänneksi 2018–2019, kuudenneksi 2012–2013, seitsemänneksi 2011–2012, kahdeksanneksi 2010–2011 sekä yhdeksänneksi 2016–2017 ja 2019–2020.

 Muut kilpailut 

Rebensburg on voittanut kaksi suurpujottelun Euroopan cupin osakilpailua. Hän on voittanut Saksan mestaruuden supersuurpujottelussa vuosina 2006 ja 2008 sekä suurpujottelussa 2008.

 Palkintosijat maailmancupin osakilpailuissa 
 Päivä Kilpailupaikka Maa Mäki Sijoitus 24. tammikuuta 2010  Cortina d'Ampezzo  Italia  suurpujottelu  2. 23. lokakuuta 2010  Sölden  Itävalta  suurpujottelu  1. 27. marraskuuta 2010  Aspen  Yhdysvallat  suurpujottelu  2. 6. helmikuuta 2011  Zwiesel  Saksa  suurpujottelu  1. 11. maaliskuuta 2011  Špindlerův Mlýn  Tšekki  suurpujottelu  1. 22. lokakuuta 2011  Sölden  Itävalta  suurpujottelu  2. 26. marraskuuta 2011  Aspen  Yhdysvallat  suurpujottelu  1. 21. tammikuuta 2012  Kranjska Gora  Slovenia  suurpujottelu  3. 2. maaliskuuta 2012  Ofterschwang  Saksa  suurpujottelu  1. 3. maaliskuuta 2012  Ofterschwang  Saksa  suurpujottelu  1. 9. maaliskuuta 2012  Åre  Ruotsi  suurpujottelu  3. 15. maaliskuuta 2012  Schladming  Itävalta  supersuurpujottelu  1. 18. maaliskuuta 2012  Schladming  Itävalta  suurpujottelu  1. 24. marraskuuta 2012  Aspen  Yhdysvallat  suurpujottelu  3. 9. joulukuuta 2012  Sankt Moritz   Sveitsi  suurpujottelu  2. 19. joulukuuta 2012  Åre  Ruotsi  suurpujottelu  1. 20. tammikuuta 2013  Cortina d'Ampezzo  Italia  supersuurpujottelu  1. 9. maaliskuuta 2013  Ofterschwang  Saksa  suurpujottelu  3. 26. lokakuuta 2013  Sölden  Itävalta  suurpujottelu  3. 7. maaliskuuta 2014  Åre  Ruotsi  suurpujottelu  2. 20. joulukuuta 2014  Val d'Isère  Ranska   syöksylasku  2. 16. tammikuuta 2015  Cortina d'Ampezzo  Italia  syöksylasku  3. 21. helmikuuta 2015  Maribor  Slovenia  suurpujottelu  2. 28. joulukuuta 2015  Lienz  Itävalta  suurpujottelu  3.17. tammikuuta 2016  Flachau  Itävalta  suurpujottelu  1.24. tammikuuta 2016  Cortina d'Ampezzo  Italia  supersuurpujottelu  3.30. tammikuuta 2016  Maribor  Slovenia  suurpujottelu  1.6. helmikuuta 2016  Garmisch-Partenkirchen  Saksa  syöksylasku  3.7. helmikuuta 2016  Garmisch-Partenkirchen  Saksa  supersuurpujottelu  2.7. maaliskuuta 2016  Jasná  Slovakia  suurpujottelu  2.20. maaliskuuta 2016  Sankt Moritz  Sveitsi  suurpujottelu  1.28. joulukuuta 2016  Semmering  Itävalta  suurpujottelu  3. 21. tammikuuta 2017  Garmisch-Partenkirchen  Saksa  syöksylasku  3.28. lokakuuta 2017  Sölden  Itävalta  suurpujottelu  1.25. marraskuuta 2017  Killington  Yhdysvallat  suurpujottelu  1.2. joulukuuta 2017  Lake Louise  Kanada  syöksylasku  2.29. joulukuuta 2017  Lienz  Itävalta  suurpujottelu  2.23. tammikuuta 2018  Plan de Corones  Italia  suurpujottelu  1.27. tammikuuta 2018  Lenzerheide  Sveitsi  suurpujottelu  2.9. maaliskuuta 2018  Ofterschwang  Saksa  suurpujottelu  2.15. maaliskuuta 2018  Åre  Ruotsi  supersuurpujottelu  2.2. joulukuuta 2018  Lake Louise  Kanada  supersuurpujottelu  3.21. joulukuuta 2018  Courchevel  Ranska  suurpujottelu  2.28. joulukuuta 2018  Semmering  Itävalta  suurpujottelu  2.9. maaliskuuta 2019  Špindlerův Mlýn  Tšekki  suurpujottelu  2. 13. maaliskuuta 2019  Soldeu  Andorra  syöksylasku  2.14. maaliskuuta 2019  Soldeu  Andorra  supersuurpujottelu  1. 8. joulukuuta 2019  Lake Louise  Kanada  supersuurpujottelu  1. 8. helmikuuta 2020  Garmisch-Partenkirchen  Saksa  syöksylasku  1.

 Lähteet 

 Viitteet 

Luokka:Saksalaiset alppihiihtäjät
Luokka:Saksalaiset olympiavoittajat
Luokka:Vuonna 1989 syntyneet
Luokka:Elävät henkilöt